<classify> Luhende aliyeondoka Yanga misimu miwili iliyopita, alisema timu yake hiyo ya zamani iko bora kwa sasa na sio kama inabebwa na waamuzi kwenye mechi inazocheza.Inashiriki kwenye mashindano ya kimataifa, wanakutana na timu imara, ni ngumu kwa timu za nyumbani kukabiliana na timu ya aina hiyo kwani iko vizuri, alisema Luhende.Alisema wanaibeza Yanga kuwa wanabebwa hawataki kujisumbua na kuangalia ubora wao na kusisitiza kwamba imekamilika karibu kila idara na hiyo inaifanya kuwa ngumu kufungwa.Kuna kipindi walisema Ngoma anabebwa, lakini nilipokutana naye aisee jamaa anajua hachezi kiujanjaujanja kama wengine, lakini pia angalia wachezaji kama akina Kamusoko Thabani wanajua haswa,alisema Luhende.Alipoulizwa kama atakuwa tayari kurejea Yanga, Luhende alisema hajagombana na mtu yeyote kwenye klabu hiyo na hata sasa hajajua hasa kwani hakupewa mkataba mpya baada ya wa zamani kumalizika.Sijawahi kugombana na mtu yeyote Yanga, niko tayari kurudi kama watanihitaji na mpira ni kazi yangu, na nilishangaa kwa nini hawakunipa mkataba mpya wakati ule kwani nina uwezo na ninajituma kila siku,alisema Luhende ambaye kwa sasa anachezea Mwadui ya Shinyanga iliyopo Ligi Kuu Tanzania Bara..  <topic>: MICHEZO 